พิเชษฐ กลั่นชื่น แดนซ์ คอมพานี นำการแสดงชุด “ขาวดำ : Black and White” กลับมาจัดแสดงอีกครั้ง ในวันที่ 24-26 สิงหาคม พ.ศ. 2561 ณ โรงละครช้าง สำหรับการแสดงชุดนี้นั้น พิเชษฐ กลั่นชื่น ศิลปินศิลปาธร (นักออกแบบท่าเต้นที่นำเทคนิคการร่ายรำแบบไทยๆ มาสร้างเป็นการแสดงร่วมสมัยหลากลายชิ้นตลอดเวลากว่า 10 ปีที่ผ่านมา) ได้แรงบันดาลใจมาจากภาพการต่อสู้ของตัวละครในเรื่อง “รามเกียรติ์” โดยนำเรื่องราวการต่อสู้ระหว่างลิง ยักษ์ และมนุษย์ มาตีความในมุมมองใหม่ว่า “การต่อสู้ คือการรักษาความสมดุล” เพราะมนุษย์นั้นต้องดิ้นรนเพื่อรักษาสมดุลระหว่างความดีและความชั่วในตัวเองเพื่อให้เกิดความสุขสงบในใจ นอกจากนั้นยังมองว่า การต่อสู้สามารถกลายเป็นการสนับสนุนเกื้อกูลซึ่งกันและกันได้ด้วย หรือแม้แต่เปลี่ยนการเผชิญหน้าให้เป็นการยอมรับซึ่งกันและกัน แนวคิดนี้ถูกถ่ายทอดผ่านการร่ายรำและการเต้นของนักเต้นทั้งหมด 6 คน ที่มีรากฐานการเคลื่อนไหวมาจากโขนที่ได้ แต่ถูกพัฒนาให้เป็นการเต้นที่มีความเป็นสากลมากขึ้น ประกอบการบรรเลงกู่ฉิน (guqin) แบบสดๆ โดยศิลปินชาวจีน หวู่ นา( Wu Na) ซึ่งเป็นศิลปินที่ประสบความสำเร็จอย่างมากในประเทศจีน หวู่ นา เริ่มฝึกเล่นกู่ฉินตั้งแต่อายุ 9 ขวบ…